L'Ajuntament d'Alaquàs inverteix un total de 40.000 euros en els col·legis públics d'Alaquàs
08/08/2013

# L'Ajuntament d'Alaquàs inverteix un total de 40.000 euros en els col·legis públics d'Alaquàs

*   08/08/2013
*   [Imprimir](#)
*   Compartir
*    https://www.alaquas.org/documento.asp?id\_do=13942

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13942%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20inverteix%20un%20total%20de%2040.000%20euros%20en%20els%20col%C2%B7legis%20p%C3%BAblics%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13942/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13942/09082013elvira_visita_col·legis_Form_4.jpg)](https://www.alaquas.org/ficheros/documentos/2013/2/13942/09082013elvira_visita_col·legis_Form_10.jpg "<a href='https://www.alaquas.org/ficheros/documentos/2013/2/13942/09082013elvira_visita_col·legis_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs inverteix un total de 40.000 euros en els col·legis públics d'Alaquàs</a>")

L'alcaldessa d'Alaquàs visita les obres de millora i condicionament que s'estan realitzant aquest estiu als centres educatius.

L'alcaldessa d'Alaquàs, Elvira García Campos, ha realitzat aquest matí una visita als col·legis públics d'Alaquàs per tal de supervisar i conèixer de primera mà l'estat de les obres de millora i condicionament realitzades per l'Ajuntament d'Alaquàs aquest estiu. Aquestes actuacions, realitzades d'acord amb les necessitats plantejades per la comunitat educativa, han permès la millora de les instal·lacions actuals i la dotació d'altres noves que afavoreixen la qualitat d'ensenyament que s'imparteix a Alaquàs de cara al proper curs escolar.

En el col·legi públic **Vila d'Alaquàs** s'està dotant el gimnàs d'un nou paviment de tatami per tal de millorar la pràctica esportiva i s'estan solucionant problemes d'humitat en algunes zones del centre.

En el col·legi **Sanchis Almiñano** s'està construint una cerca de separació de vora 70 metres lineals entre el col·legi i l'institut Faustí Barberà i s'ha reparat el paviment on es trobava en els últims anys l'aula prefabricada. S'ha treballat també en la pintura d'aules i de la porta d'entrada.

En el col·legi **Ciutat de Cremona** s'està treballant en el condicionament de les dues aules prefabricades recentment instal·lades i es va a procedir al muntatge d'una font d'aigua potable al pati exterior.

En el col·legi públic **Bonavista** s'han dotat de paviment nou les rampes i els accessos i s'ha realitzat una tasca important en la modificació de les finestres de les aules. A més a més s'està treballant en la millora de la xarxa wifi.

En el col·legi **González Gallarza** s'han pavimentat un total de 150 metres quadrats del pati de preescolar i s'ha treballat en la pintura d'entrades i aules de l'última planta. S'ha reparat també el paviment dels vestuaris del gimnàs.

L'Ajuntament d'Alaquàs ha invertit en aquestes actuacions un total de 40.000 euros.